རྡོ་རྗེ་ཤུགས་ལྡན་བསྟེན་མཁན་ཁག་གཅིག་ཡོད་པ་མ་ཟད་ཁྱབ་གདལ་དུ་འགྲོ་ཡིས་ཡོད།ཕྱོགས་གཅིག་ལ་རྡོ་རྗེ་ཤུགས་ལྡན་མ་བསྟེན་མཁན་ཁག་གཅིག་ཡང་ཡོད།འཛམ་གླིང་འདིའི་ནང་ཆོས་ལུགས་དང་ཆབ་སྲིད་ཀྱི་རྩོད་རྙོག་གང་ཡིན་ནའང་།འགོ་ཁྲིད་ཀྱི་མི་སྣ་གང་ཡང་རུང་བ་ཞིག་གིས་གནས་དོན་དང་དཀའ་ངལ་བསལ་བའི་ཆེད།གྲོས་མོས་བྱེད་པར་བསྐོ་བཞག་བྱེད་དགོས་རེད།ནང་ཆོས་ལ་གནོད་པའི་དབྱེ་འབྱེད།ཁོང་ཁྲོ།ངག་རྩུབ་པོ།ནག་ཉེས་སྐྱོན་འཛུགས་བྱེད་ཡ།དེ་ཚོ་ཆ་ཚང་བཀག་དགོས་རེད།དེས་ནང་ཆོས་ལ་གནོད་བཞིན་ཡོད།༧གོང་ས་མཆོག་གི་མཚན་ལ་གནོད་བཞིན་ཡོད།བླ་མ་སྐྱེས་ཆེན་དམ་པའི་མཚན་ལ་ཡང་གནོད་བཞིན་ཡོད།དཔེར་ན་༧ཁྲི་བྱང་རིན་པོ་ཆེ་མཆོག་དང་།༧ཟོང་རིན་པོ་ཆེ་མཆོག།རྗེ་བཙུན་དགེ་བཤེས་སྐལ་བཟང་རྒྱ་མཚོ་རྣམས་ཀྱི་མཚན་ལ་གནོད་ཀྱིན་ཡོད།ཁོང་ཚོ་ལ་མཚན་སྨད་ཞུས་ཆོག་གིན་མ་རེད།ང་ཚོ་ཚང་མ་ཕྱོགས་གཅིག་པ་རེད།ཁྱོད་རང་རྡོ་རྗེ་ཤུགས་ལྡན་བསྟེན་མཁན་ཡིན་མིན་ཁྱད་པར་མེད།ང་རང་ཚོ་ཚང་མ་སངས་རྒྱས་ཀྱི་གསུང་།སངས་རྒྱས་གོ་འཕང་།བདེན་པ་བཞི།རྟེན་འབྲེལ་ཡན་ལག་བཅུ་གཉིས།ལས་རྒྱུ་འབྲས།འགྲོ་བ་རིགས་དྲུག།འདས་མ་འོང་ད་ལྟ་གསུམ་སོགས་ལ་ཡིད་ཆེས་ཡོད།ང་ཚོ་རྒྱན་དྲུག་མཆོག་གཉིས་ལ་ཡིད་ཆེས་ཡོད།དཔལ་ནེ་ལེན་དྲར་ཡིད་ཆེས་ཡོད།ཨོ་རྒྱན་རིན་པོ་ཆེ་ལ་ཡིད་ཆེས་ཡོད།བསམ་ཡས་ལ་ཡིད་ཆེས་ཡོད།ཇོ་བོ་རྗེ་དཔལ་ལྡན་ཨ་ཏི་ཤ་ལ་ཡིད་ཆེས་ཡོད།བཀའ་གདམས་པའི་བློ་སྦྱོང་དང་སེམས་འདུལ་ཐབས་ལ་ཡིད་ཆེས་ཡོད་ཕྱག་མཆོད་འཕུལ་སོགས་ལ་ཡིད་ཆེས་ཡོད།